Facultatea de Automatica si Calculatoare

ZebraHack2.0
2025-01-15 08:00 - 17:00 UTC
Pe data de 14 decembrie 2024, studenții din anul II, înscriși la cursul Tehnologii Web, au participat la ZebraHack 2.0, un hackathon ce își dorește să fie o punte între mediul academic și industrie. Evenimentul a fost organizat de cadrele didactice Iulia Iacob și Daniela Hossu, cu sprijinul partenerilor din industrie – How to Web, Launch Romania, AmpliFY ONG, DO-IT, Alumil, și GlobalLogic – cu scopul de a crea un cadru în care studenții să poată colabora, învăța și aplica cunoștințele dobândite în timpul cursului.
Unul dintre principalele obiective ale evenimentului a fost acela de a conecta studenții cu provocările reale din domeniul IT. Partenerii din industrie au contribuit prin propunerea a 5 teme de lucru inspirate din situații profesionale, oferindu-le participanților ocazia să își testeze cunoștințele și să își dezvolte abilități practice, esențiale în viitoarea lor carieră. Studenții au lucrat la soluții practice pentru aplicația DO-IT, la dezvoltarea unei biblioteci online pentru AmpliFY ONG, dar și la platforme capabile să detecteze produse defecte pentru Alumil.
Cum s-a desfășurat evenimentul
Programul hackathon-ului a fost structurat astfel încât să ofere studenților o experiență completă:

08.00 – 08.30 – Primire participanți
08:30 – 09.00 – Festivitatea de deschidere și prezentarea celor 5 teme propuse
09.00 – 16.00 – Sesiunea de codare, unde echipele au lucrat la dezvoltarea soluțiilor
16.00 – 20.00 – Prezentarea proiectelor și sesiunea de feedback din partea juriului
20:00 – 21:00 – Desemnarea câștigătorilor și festivitatea de închidere

Premiile și câștigătorii
După o zi intensă de codare și colaborare, echipele câștigătoare au fost premiate pentru soluțiile lor în fața juriului:

Premiul
Echipa castigatoare

Locul I & Premiu Tehnic
LeWeb JSmes
Grasu Costin – Alexandru, Besoi David, Bolat Tayfun, Avram Sorin

Locul II & Premiul pentru cel mai bun design
DevHack
Ungureanu Robert – Gabriel, Floroiu Ines Andreea, Nedelcu Bianca Nicoleta, Gomboș Eliza

Locul III & Premiul pentru cea mai buna prezentare
Ausfahrt
Roșca Alexandru, Vasile Corneliu, Constantin Călin Ștefan, Șerban Dan Adrian

Mentiune
altfel
Petrus Annelise Maria, Cristea Raluca, Pavel Mihai Badea

Mentiune
8Mustard
Popanica – Răboj Tudor, Ion Andrei – Sorin, Leu Petrișor – Andrei, Bădescu Andu

Mentiune
Robotii
Radu Gabriel – Vlăduț, Agapie Philip, Tokacs Andrei Costin, Stirbu Răzvan

TechACS
2024-12-03
În această săptămână am sărbătorit 10 ani de la înființarea Institutului de Cercetare Precis si 57 de ani de la înființarea Facultății de Automatică și Calculatoare, un loc unde inovația, cercetarea si excelența se întâlnesc pentru a contribui la dezvoltarea viitoarelor generații de ingineri.
Constituirea consiliului consultativ al Precis si ACS alături de partenerii strategici din mediul de afaceri, organizarea de workshop-uri dedicate împreună cu SAP, BRD, MSD, LSEG, Honeywell, Global Logic, Infineon si Vodafone sau organizarea unei mese rotunde cu scopul de a apropia comunitatea ACS de profesorii de profil din licee sunt doar câteva din evenimentele ce au marcat această zi onomastică!
Mulțumim tuturor colegilor, colaboratorilor și partenerilor care au fost alături de noi pe acest drum! Suntem mândri de ceea ce am realizat până acum și privim cu încredere spre un viitor plin de noi descoperiri și realizări!
